Diari Oficial de la Generalitat Valenciana


Sumari del DOGV 1352, del 23-07-1990 (1990/818281)

ORDRE de 29 de juny de 1990, de la Conselleria d'Agricultura i Pesca, per la qual es publiquen les zones de la Comunitat Valenciana on es declara obligatori el tractament contra la processionària del pi (Thaumetopoea pityocampa Schiff).
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/29/(2)/dof/vci/html**

### Dades del document

Número de DOGV
:   1352

Data del DOGV
:   23-07-1990

Secció del DOGV
:   DISPOSICIONS GENERALS

Número del document
:   1990/818281


Data del document
:   29-06-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 29 de juny de 1990 de la Conselleria d'Agricultura i Pesca, per la qual es fan públiques les zones de la Comunitat Valenciana on es declara obligatori el tractament contra la processionària del pi (Thaumetopoea pityocampa Schiff).  
La importància que tenen els danys causats per la processionària del pi (Thaumetopoea pityocampa Schiff) en les masses forestals, aconsella la realització de tractaments col·lectius. Per aquesta raó, fent ús de les facultats que tinc atribuïdes i conformement al que s'estableix en la Llei de 21 de maig de 1908, de Plagues del Camp, i en el Decret de 13 d'agost de 1940,  
ORDENE:  
Article primer  
Declarar obligatori el tractament col·lectiu contra la processionària del pi, en la campanya 1990, a les següents zones de la Comunitat Valenciana:  
- Província d'Alacant: el Comtat, l'Alcoià, la Marina Alta, la Marina Baixa, l?Alacantí i el Baix Segura.  
- Província de Castelló: els Ports, l'Alcalatén, el Baix Maestrat i l'Alt Palància.  
- Província de València. la Costera, els Serrans, la Foia de Bunyol i el Camp de Túria.  
Article segon  
Els tractaments es realitzaran en aquelles àrees, incloses a les zones susdites, que es consideren prioritàries, tenint en compte el nivell d'incidència de la plaga.  
Article tercer  
Independentment de les aportacions que realitzen el Ministeri d?Agricultura, Pesca i Alimentació i la Diputació Provincial d'Alacant, per a l?organització, direcció i execució de la campanya, i per a l'adquisició dels productes fitosanitaris que s'hi utilitzen, la Direcció General de Producció i Indústries Agràries aportarà 4.531.200 pessetes (quatre milions cinc-centes trenta-una mil dues-centes pessetes), a càrrec del programa 27.23.718.36, «Ordenació i millora de la producció agrària», i la Direcció General de Política Forestal i Pesquera, 95.251.139 pessetes (cinquanta-nou milions de pessetes), a càrrec del programa 56.82.843.48, «Restauració i protecció dels recursos naturals», tots dos programes integrats en els Pressuposts de la Generalitat per a 1990.  
Article quart  
L?aportació econòmica de la Conselleria d?Agricultura i Pesca es desglossa per províncies de la següent manera:  
- Província d'Alacant 7.531.200 PTA  
- Província de Castelló 61.335.783 PTA  
- Província de València 26.771.816 PTA  
 Total 16.292.369 PTA  
Article cinqué  
U Direcció General de Producció i Indústries Agràries, a través del Servei de Protecció dels Vegetals, dirigirà tècnicament l?execució dels tractaments.  
DISPOSICIO FINAL  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 29 de juny de 1990.  
El Conseller d?Agricultura i Pesca,   
LLUIS FONT DE MORA I MONTESINOS


Còpia Permalink ELI